香港廿蚊紙

廿蚊紙係現時香港流通銀紙，面值20港元，目前分別由香港3間發鈔銀行出。以鈔票冧巴計，廿蚊紙係出得最多嘅銀紙。

史 
廿蚊紙嘅歷史唔算好耐，1985年渣打銀行先至出香港第一款廿蚊紙，並以紫藍色為主調，1年後香港上海滙豐銀行亦開始推出紫藍色嘅廿蚊紙。到咗1990年滙豐銀行嘅廿蚊紙設計變咗少少，又改以桃色印刷。

喺1993年，兩間發鈔銀行因應香港主權移交臨近，改咗原本帶有英國色彩嘅銀紙設計。不過，渣打銀行嘅銀紙色水冇變，而滙豐銀行嘅就改為灰紫色。到咗1994年，中國銀行香港分行亦開始出淺藍色嘅廿蚊紙。

喺2004年，3間發鈔銀行嘅廿蚊紙設計一齊改，顏色亦統一為藍色。

廿蚊紙啱啱出嗰時，作用只係輔助十蚊紙，所以出得好少，但自從滙豐銀行同埋渣打銀行分別喺1993年同埋1996年唔再出十蚊紙之後，就開始大量發行廿蚊紙。另一方面，發鈔銀行唔再出十蚊紙之後，原有嘅十蚊紙俾市民收埋晒，流通量大幅下降，廿蚊紙好快就成為最廣泛流通嘅銀紙。另外，由於50蚊紙出得比較少，所以當市民用100蚊紙買50蚊以下嘅嘢，就成日找到最少兩張廿蚊紙，而唔係1張50蚊紙。

渣打銀行最新版嘅廿蚊紙，唔再採用沿用咗17年嘅「海龜」圖案，改用舊版十蚊紙嘅「鯉魚」圖案。

0020